กองทุนทิสโก้เซ็ทอิควิตี้เข้าเป้า11%ใน2เดือน
บลจ.ทิสโก้ บริหารกองทุนทิสโก้ เซ็ท อิควิตี้ ทริกเกอร์&nbsp; 11% ลงทุนหุ้นไทยพื้นฐานดี สร้างผลตอบแทนตามเป้าหมาย 11%&nbsp; ภายในระยะเวลาไม่ถึง 2 เดือน เตรียมปิดกองคืนเงินผู้ถือหน่วย
31 มี.ค. 2554

บลจ.ทิสโก้ บริหารกองทุนทิสโก้ เซ็ท อิควิตี้ ทริกเกอร์  11% ลงทุนหุ้นไทยพื้นฐานดี สร้างผลตอบแทนตามเป้าหมาย 11%  ภายในระยะเวลาไม่ถึง 2 เดือน เตรียมปิดกองคืนเงินผู้ถือหน่วย
นายธีรนาถ  รุจิเมธาภาส  กรรมการผู้จัดการ บริษัทหลักทรัพย์จัดการกองทุน (บลจ.) ทิสโก้  เปิดเผยว่า กองทุนเปิด ทิสโก้ เซ็ท อิควิตี้ ทริกเกอร์ 11% ซึ่งลงทุนในหุ้นไทยที่มีปัจจัยพื้นฐานดีสามารถบริหารได้ผลตอบแทนตามเป้าหมาย 11% จึงสามารถปิดกองทุนได้ภายในระยะไม่ถึง 2 เดือน
หลังจากกองทุนได้จดทะเบียนเมื่อวันที่ 10 ก.พ.2554 ล่าสุดอัตราผลตอบแทนต่อหน่วย (NAV) ของกองทุน ณ วันที่ 30  มี.ค. 54 มีมูลค่าเท่ากับ 11.1510 บาทต่อหน่วย จึงเข้าเงื่อนไขการเลิกโครงการเพราะเหตุหน่วยลงทุนมีมูลค่ามากกว่าหรือเท่ากับ 11.1000 บาท (11%) ณ วันทำการใดภายในระยะเวลา 1 ปี โดยกองทุนจะรับซื้อคืนหน่วยลงทุนโดยอัตโนมัติทั้งหมดในวันทำการที่ 5 นับจากวันดังกล่าว คือในวันที่ 7 เม.ย. 54 นี้
“ผลงานการบริหารกองทุนที่โดดเด่นในครั้งนี้ แสดงให้เห็นถึงการทำงานอย่างมืออาชีพและมีทีมงานด้านการวิเคราะห์ข้อมูลการลงทุนที่เชี่ยวชาญ พัฒนาผลิตภัณฑ์ตอบสนองความต้องการได้อย่างเหมาะสมกับสถานการณ์ในแต่ละช่วง โดยเราประเมินว่าภาพรวมการลงทุนในตลาดหุ้นไทยยังมีปัจจัยบวกสนับสนุนอยู่ในหลายด้าน เช่น ภาวะเศรษฐกิจไทยที่ยังเติบโตในระดับที่ดี และปัจจัยการเลือกตั้งใหม่ที่มีความชัดเจน ซึ่งจะสนับสนุนให้ดัชนีหุ้นไทยยังสามารถปรับตัวเพิ่มขึ้นได้อย่างต่อเนื่อง และเป็นอีกทางเลือกของการลงทุนที่จะช่วยให้ผู้ลงทุนมีโอกาสจะได้รับผลตอบแทนที่เพิ่มขึ้นได้ จึงออกกองทุนดังกล่าวในช่วงที่ผ่านมา” นายธีรนาถ กล่าว